
                                                                                                                                                20.09.26
Sammendrag av referat fra styremøte 03.09.2026
Sted: Steinsnes Camping, hytte 7, Egersund 
Tid: 17.30-19.00
Tilstede: Are Andersen, Håkon Taranger, Hilde Skiffard, Geir Johannessen og Richard Sjursen (via telefon). 

Saker:

1. Referat fra forrige styremøte

Referatet fra styremøtet på Google Meet 24.01.26 ble gjennomgått og diskutert.
2. Post ut og inn
29.06.26 – Mail fra SDSFC angående NM og utenlandske statsborgere
Styreleder Are Andersen mottok 29.06.26 mail fra SDSFC med spørsmål vedrørende om en som ikke er norsk statsborger kan bli norgesmester individuelt eller på lag, så lenge de er medlem i NHF? Styreleder besvarte mailen, og kunne opplyse om at Forbundets vedtekter § 5. Medlemskap, sier at man som NHF medlem kan delta for sin klubb på festivaler og NM, dvs. at det eneste kriteriet for å bli norgesmester, er at en er registrert som medlem i en klubb tilsluttet NHF.
13.07.26 - Mail fra Nordvegen HK på Styrets fellesmail angående publisering av bloggen fra klubbens festival
Styret mottok 13.07.26 mail fra Nordvegen HK, som etterlyste blogginnlegget fra festivalen deres som ble avholdt i April. Mailen ble besvart samme dag av styreleder Are Andersen, som beklaget at det hadde tatt så lang tid, og forsikret om at bloggen skulle bli publisert i løpet av uka.
11.08.26 – Mail fra Harstad HK på Styrets fellesmail angående medlemsnummer 
Styret mottok 11.08.26 mail fra Harstad HK med spørsmål om hvor en kan finne oversikten over eventuelle samarbeidende forbund. I konkurransereglene til NHF punkt 8.1 står det at medlemmer fra samarbeidende forbund kan delta på NHF sine konkurranser, men da må medlemsnummeret oppgis ved påmelding til konkurransen. Forbundsleder besvarte mailen, og kunne opplyse om at NHF for tiden ikke har noen samarbeidende forbund.
28.08.26 - Mail angående tilbud på overlevelsesdress
Styreleder mottok 28.08.26 mail fra et medlem av NHF med informasjon om et tilbud på overlevelsesdressen Øy-Vind fra Ahlsell, og forespurte om dette kunne være interessant for medlemmer av NHF. Andersen ble invitert til å bli med på et Teams-møte sammen med utvikleren av dressen, slik at det kunne lages et medlemstilbud på denne hvis det skulle bli aktuelt. Flere av medlemmene i Bergen HF har investert i slike dresser, og de er svært fornøyd med produktet. Dressen er, til forskjell til vanlige flytedresser, et overlevelsesplagg, noe som vil gi bedre beskyttelse hvis en skulle falle over bord i kald sjø.
20.08.26 - Mail fra Nord-Jæren HK med invitasjon til klubbens 50-års jubileum
Styreleder mottok 20.08.26 mail fra Nord-Jæren HK med invitasjon til klubbens 50-års jubileum som avholdes 24.10.2026. Styreleder takket for innbydelsen, men er foreløpig usikker på om han har mulighet til å delta. 
3. Forbundets økonomi
Kasserer Richard Sjursen gikk igjennom forbundets økonomiske status, og kunne fortelle at forbundets økonomi er som til budsjettert.
Styreleder kunne informere at han fikk 10 % avslag ved bestilling av NC-plakettene for 2025.
4. Medlemmer og klubber 
Forbundet har per 03.09.2026 411 medlemmer, som er en oppgang i forhold til samme tidspunkt i fjor.
5. Status NC så langt i år
Forbundsstyret synes NC 2026 har gått fint til nå, men registrerer at det har vært lav deltakelse ved noen av festivalene, slik som ved arrangementene i Tananger, Engelsviken og Harstad. Dette kan skyldes flere faktorer, slik som lang reisevei, økonomi og tetthet av festivaler.
Styret får en mer helhetlig oversikt over deltakelsen i NC 2026 etter at siste festival er avholdt i oktober, og kan da sammenligne årets deltakelse med den fra i fjor.
6. Styremedlemmer på valg
Styreleder Are Andersen, Sekretær Hilde Skiffard og Styremedlem Trond Roger Larsen er på valg i 2027. 
Styret synes samarbeidet innad er bra, og det er god kommunikasjon, spesielt via Styrets Messenger-gruppe.

7. NM 2027

Styret har mottatt søknad fra Sarpsborg HK om avholdelse av NM i 2027. Arrangementet vil bli avholdt i Engelsviken, og det vil være en dag med artsfiske, og en dag med vektfiske etter makrell.

8. Sted/ tid for GF/ LK 2027
Det ble diskutert når og hvor GF og LK i 2027 bør holdes. For å gjøre det mest mulig kostnads-effektivt, ble det foreslått avholdt på Gardermoen, og datoen settes til 06.03.2027.
9. Eventuelt
- Klargjøring av premiering til NC 2025 og NM 2026

  Styre- og nestleder klargjorde premiering av NC 2025 og NM 2026. 

- Tid og sted for januarmøtet 2027
Det ble foreslått at januarmøtet skulle avholdes på Google Meet, dato avtales på et senere tidspunkt.
- Publiseringer fra styret:
Foruten blogginnlegg fra avholdte festivaler, har Styret lagt ut følgende dokumenter på hjemmesiden siden sist møte:
24.01.26: Styrets arbeidsmøte 24.01 
29.01.26: Innkalling til Generalforsamling 2025

06.02.26: Nasjonal dugnad for havfiskesporten.

27.02.26: Påminnelse om å sende inn medlemslister innen 28.02.26.
01.03.26: Velkommen tilbake til Stavanger Deep Sea Fishing Club (SDSFC). 
07.03.26: Sammendrag av referat fra styremøtet på Google Meet 24.01.26
11.03.26: GF og LK på Gardermoen.

07.04.26: Protokoll fra GF og referat fra LK.

01.07.26: Informasjon om festivalene i Harstad, og klubbens 60 års jubileum.
Møtet ble avsluttet kl. 19.00.
Hilde Skiffard, Sekretær NHF

